રાકેશ અસ્થાના અને આલોક વર્મા વચ્ચેનો આ ઝઘડો છેલ્લાં દોઢેક વર્ષથી ચાલી રહ્યો છે. તે વખતે આલોક વર્મા પોતાના એક માણસને સીબીઆઈમાં લાવવા માગતા હતા પણ અસ્થાનાના ઈશારે આ થઈ શક્યું નહોતું. તે પછી વર્માએ અસ્થાનાના પ્રમોશન વખતે સીવીસીને ગંભીર ભ્રષ્ટાચારની ફરિયાદ કરી હતી. જોકે, અસ્થાનાનું પ્રમોશન થઈને રહ્યું હતું. ખુદ વડાપ્રધાન કાર્યાલય પણ આ બંને વચ્ચેની લડાઈ રોકી શક્યું નથી. લાલુ પ્રસાદ યાદવ સામેના કેસમાં વર્મા તપાસ કરવા દેતા નહીં હોવાનો આરોપ મૂકતી ફરિયાદ પણ અસ્થાનાએ કરેલી છે. વર્માએ તે પછી અસ્થાના પાસેથી ઘણાં કેસોની તપાસ છીનવી લીધી છે.